་བཛྫེ། མ་ཧཱ་བོ་དྷི་མཎྜོ་བ་སཾ་ཀྲ་མ་ཎ་བཛྲ། སརྦ་ཀརྨ་ཨཱཿཝ་ར་ཎ་བི་ཤྭ་དྷ་ན་བཛྲ་སྭཱ་
ཧཱ། ཞེས་མཆོད་པའི་སྤྲིན་གྱི་གཟུངས་ལན་གསུམ་བརྗོད། དངོས་གཞི་ལ། ཚོགས་ཞིང་སྤྱན་འདྲེན་པ་ནི། དགའ་
ལྡན་གྱི་ལྷ་གནས་གསལ་གདབ་པ་སོགས་ཁྲིད་ཡིག་རྣམས་ནས་འབྱུང་བ་ལྟར་བྱས་ལ་རྗེ་ཡབ་སྲས་གསུམ་ཚོགས་
ཀྱི་ཞིང་དུ་སྤྱན་འདྲེན་པའི་སྙན་གསན་གྱི་ཚུལ་དུ་སྤོས་ཐོགས་ཤིང་རོལ་མོ་དང་བཅས་ཏེ། དགའ་ལྡན་ལྷ་
བརྒྱའི་ཞེས་པ་ནས་གཤེགས་སུ་གསོལ། ཞེས་བརྗོད་དེ་མདུན་གྱི་ནམ་མཁར་བྱོན་པའི་དམིགས་པ་དང་
བཅས། སྤྲོ་ན། མ་ལུས་སེམས་ཅན། ཞེས་སོགས་སྤྱན་འདྲེན་གྱི་ཚིག་རྒྱས་པར་བརྗོད་ཀྱང་རུང་། དེ་ནས་ཁྲུས་
གསོལ་བྱས་ན་ལེགས་པས། ཁྲུས་ཀྱི་ཁང་བ། སོགས་དང་། ཇི་ལྟར་བལྟམས་པ། ཞེས་སོགས་དང་། རྒྱལ་
193

དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་འབུལ་ཚུལ་སོགས།
བའི་སྐུ་གསུང་ཐུགས་ལ། ཞེས་སོགས་དང་། ཕྱིན་དྲུག་གི་ཚིགས་སུ་བཅད་པ་རྣམས་ཀྱིས་ཁྲུས་གསོལ། དེ་
དག་སྐུ་ལ། སོགས་ཀྱིས་སྐུ་དབྱི། དྲི་བཟང་དང་། ན་བཟའ་འབུལ་བ་སོགས་སྤྱི་ལྟར་བྱས་ལ། བྱང་ཆུབ་
སེམས་ཀྱི་རླན་གྱིས་བརླན་པར་ཤོག ། ཅེས་པའི་བར་སོང་ནས། མདུན་གྱི་ནམ་མཁར་སེང་ཁྲི་
པད་ཟླའི་སྟེང་། ཞེས་སོགས་ཀྱིས་གསོལ་བ་འདེབས་པའི་ཡན་ལག་དང་། དངོས་སུ་ཕྱག་འཚལ་བའམ་ཐལ་
མོ་སྦྱར་ཏེ། ཤེས་བྱའི་ཁྱོན་ཀུན། སོགས་དང་། གངས་ཅན་ཤིང་རྟའི། སོགས་དང་། དུས་གསུམ་ཕྱོགས་
བཅུར་བཞུགས་པའི་བླ་མ་དང་། ཞེས་པ་ནས། ཕྱག་འཚལ་ལོ། ། མཆོད་པ་འབུལ་བ་ལ། ཡིད་འོང་
མཆོད་ཡོན། ཞེས་སོགས་དང་། སྤྲོ་ན། རྒྱལ་བ་རྒྱ་མཚོའི། སོགས་དང་། རིན་ཆེན་དབང་རྒྱལ། ནས།
ཞིང་འདི། སོགས་ཚིག་བཅད་ཀྱི་མཆོད་ཕྲེང་ཅི་རིགས་བརྗོད། དེ་ལས་གཞན་ཡང་། ཞེས་པ་ནས། ཀུན་
ཏུ་འབྱུང་གྱུར་ཅིག ། བཤགས་པ་ལ་ལྟུང་བཤགས་དང་སྤྱི་བཤགས་ལན་གསུམ། གྲུབ་ན་སྡོམ་གསུམ་སོ་
སོའི་ཕྱིར་བཅོས་ཀྱང་བྱ། གང་ཞིག་ཐོག་མེད་ཅེས་པ་ནས། གསལ་བྱེད་ཤོག ། ཅེས་པའི་བར་གྱི་ཡན་
ལག་ལྷག་མ་རྣམས་ཉམས་སུ་བླང་། མཆོད་པ་གྲངས་གསོག་བྱེད་ན། སྐབས་འདིར་དམིགས་བརྩེ་མ་ཚར་རེའི་
མཇུག་ཏུ་ཐལ་མོ་སྦྱར་ཏེ། ལུས་ངག་ཡིད་གསུམ་གུས་པས་ཕྱག་འཚལ་ལོ། ། དངོས་བཤམས་
ཡིད་སྤྲུལ་མཆོད་པ་མ་ལུས་འབུལ། ཐོག་མེད་ནས་བསགས་སྡིག་ལྟུང་ཐམས་ཅད་བཤགས།
སྐྱེ་འཕགས་དགེ་བ་རྣམས་ལ་རྗེས་ཡི་རང་། ། འཁོར་བ་མ་སྟོངས་པར་དུ་ལེགས་བཞུགས་
ནས། ། འགྲོ་ལ་ཆོས་ཀྱི་འཁོར་ལོ་བསྐོར་བ་དང་། ། བདག་གཞན་དགེ་རྣམས་བྱང་ཆུབ་
ཆེན་པོར་བསྔོ། ། ཞེས་ཡན་ལག་བདུན་པ་མདོར་བསྡུས་དང་། དཔལ་ལྡན་བླ་མའི་སྐུ་ཚེ་བརྟན་པ་
དང་། ། མཁའ་མཉམ་འགྲོ་ལ་བདེ་སྐྱིད་འབྱུང་བ་དང་། ། བདག་གཞན་མ་ལུས་ཚོགས་
བསགས་སྒྲིབ་སྦྱང་ནས། ། མྱུར་དུ་སངས་རྒྱས་ཐོབ་པར་བྱིན་གྱིས་རློབས། ། ཞེས་སྦྱར་ཏེ་བརྒྱ་
སྟོང་སོགས་གང་དགོས་སྒྲུབ་པ་བོའི་གྲངས་ལ་དཔག་སྟེ་བྱ། མཎྜལ་གྲངས་གསོག་བྱེད་ན་སྐབས་འདིར་ཚོམ་
བུ་བདུན་མ་ཅི་འགྲུབ་འབུལ། མཐར་སོ་བདུན་མ་འབུལ་ཞིང་། ཞིང་ཁམས་རྣམ་པར་དག་པ་འདི་ཉིད་
བས་གནས་ཀུན་འདུས་ཀྱི་ངོ་བོ་ཁམས་གསུམ་ཆོས་ཀྱི་རྒྱལ་པོ་ཙོང་ཁ་བ་ཆེན་པོའི་ལྷ་
ཚོགས་འཁོར་དང་བཅས་པ་རྣམས་ལ་དབུལ་བར་བགྱིའོ། ། ཞེས་སོགས་སྦྱར། དཔལ་ལྡན་ས་
194

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
གསུམ་མའི་མཆོག་གི་དངོས་གྲུབ་བརྙེས་ལ་གསོལ་བ་འདེབས། ཞེས་པའི་བར་བརྗོད་དེ་རྣམ་ཐར་དང་བཀའ་
དྲིན་རྗེས་སུ་དྲན་པའི་དད་གུས་ཤུགས་དྲག་བསྒོམ། གསང་རྣམ་གསོལ་འདེབས་དང་། རྟོག་བརྗོད་འདུན་ལེགས་
མ། རྣམ་དག་གངས་རི་མ་སོགས་གསོལ་འདེབས་ཀྱི་ཚིག་གང་ཤེས་གཞན་བཏོན་ཀྱང་རུང་། དེ་ནས་དམིགས་
བརྩེ་མའི་གསོལ་འདེབས་ཅི་མང་བརྗོད་ཅིང་ཕྱི་ནང་གསང་གསུམ་གྱི་གསོལ་བ་འདེབས་པ་དང་།
མ་དག་པ་
འཁྲུད་ཅིང་མི་ཤེས་པ་བསལ་བ་སོགས་ཀྱི་དམིགས་སྐོར་མན་ངག་ལས་འབྱུང་བ་བཞིན་ཉམས་སུ་བླང་། སླར་
ཡང་གསོ
ཟེར་དཔག་
གསོལ་བ་བཏབ་པས་ཚོགས་ཞིང་རྣམས་ཀྱི་སྐུའི་ཆ་ཐམས་ཅད་ལས་འོད་ཟེར་ད
ཏུ་མེད་པ་བྱུང་སྟེ། བུམ་པའི་ཆུ་ལ་ཐིམ་པས་བྱིན་གྱིས་བརླབས་པར་གྱུར། བར་བསམ་ལ། སླར་
ཡང་དམིགས་བརྩེ་མའི་བཟླས་པ་ཅི་འགྲུབ་བྱ། ལམ་ཡོངས་རྫོགས་ཀྱི་བྱིན་རླབས་ཞུ་བ་ནི། ཡོན་ཏན་གཞི་གྱུར་
མ་དང་ལམ་
¡་གྱིས་
ད་ལ་གསོལ་བ་
མ་རིམ་བསྡུས་དོན་ལྟ་བུ་འམ། ཞིང་མཆོག་དམ་པ། ཞེས་པ་ནས། འབད་མེད་ལྷུན
གྲུབ་པའི ་བཀྲ་ཤིས་སྩོལ། ཅེས་པའི་བར་སོགས་གང་རིགས་བརྗོད། བྱེ་བྲག་ཏུ་འདོད་དོན་ལ་གསེ
འདེབས་པ་ནི། བསླུ་མེད་སྐྱབས་གནས་མཐའ་དག་འདུས་པའི་དངོས། ། རྗེ་བཙུན་འཇམ་
མགོན་བླ་མར་གསོལ་འདེབས་ན། ། བརྩེ་བ་ཆེན་པོས་བདག་དང་འགྲོ་བ་ཀུན། ། རྗེས་
བཟུང་མཆོ མཆོག་ཐུན་དངོས་གྲུབ་བསྩལ་ཏུ་གསོལ་། ། ཕན་དང་བདེ་བ་མ་ལུས་འབྱུ་
གནས། ནས། ། ཁྱོད་ཀྱི་ཐུགས་བཅུད་བསྟན་པའི་སྙིང་བོ་འདི། ། བཤད་དང་སྒྲུབ་པའི་སྒོ་ནས པའི་སྒོ་ནས་ཕྱོགས་
ཀུན་ཏུ། ། མི་ནུབ་དར་ཞིང་རྒྱས་པར་བྱིན་གྱིས་རློབས། ། བསྟན་པ་མཆོག་དེ་འཛིན་སྐྱོང་
སྤེལ་མཛད་པའི། ། དམ་པའི་སྐྱེས་མཆོག་མཐའ་དག་ཞབས་བརྟན་ཅིང་། ། བསྟན་དང་
འགྲོ་ལ་ཕན་པའི་བཞེད་དགོངས་ཀུན། ། གེགས་མེད་ལྷུན་གྱིས་གྲུབ་པར྾། ། དགེ་འདུན
འདུས་པའི་ཚོགས་ཀུན་ཁྲིམས་གཙང་ཞིང་། ། བཤད་སྒྲུབ་ཆོས་སྤྱོད་ཡར་ངོའི་ཟླ་བ
རྒྱས། ། ཆོས་དང་སྲིད་ཀྱི་དཔལ་འབྱོར་ལེགས་ཚོགས་ཀུན། ། དབྱར་མཚོ་ལྟ་བུར་འཕེལ་
བར྾། ། མཐའ་དབུས་སྐྱེ་འགྲོ་མཐའ་དག་སེམས་མཐུན་ཞིང་། ། བླ་མ་མཆོག་གསུམ་
གཙུག་གི་རྒྱན་དུ་འཛིན། ། ཚུལ་མིན་ལོག་པའི་སྤྱོད་པ་རིང་དོར་ཏེ། ། དགེ་བཅུའི་ཁྲིམས་
ལ་གནས་པར྾། ། ཚུལ་དེའི་མཐུ་ལས་བརྟན་དང་གཡོ་བ་ཡི། ། མི་ཤིས་རྒུད་པའི་ཚོགས་
195

དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་འབུལ་ཚུལ་སོགས།
ཀུན་ཉེར་ཞི་སྟེ། ། བདེ་སྐྱིད་རྫོགས་ལྡན་གསར་བའི་དགའ་སྟོན་ལ། ། འགྲོ་ཀུན་རྟག་ཏུ་
སྤྱོད་པར྾། ། བདག་དང་འབྲེལ་ཐོགས་ལྟོས་བཅས་འགྲོ་བ་ཀུན། ། སྐྱེ་ཞིང་སྐྱེ་བར་ཁྱོད་
ཞབས་པདྨོ་དང་། ། སྐད་ཅིག་ཙམ་ཡང་མི་འབྲལ་སྒོ་གསུམ་གྱིས། ། ཁྱོད་མཉེས་ཁོ་ན་
བསྒྲུབ་པར྾། ། ཚུལ་གནས་ཐོས་བསམ་སྒོམ་པའི་སྦྱོར་བ་ཡིས། ། ཁྱོད་གསུང་བདུད་རྩིར་
ངོམས་མེད་ལོངས་སྤྱོད་པས། ། ལམ་གྱི་གཙོ་བོ་གསུམ་དང་རིམ་གཉིས་ཀྱི། ། ལམ་བཟང་
མཐའ་རུ་ཕྱིན་པར྾། ། ཚེ་རབས་ཀུན་ཏུ་ལུས་དང་སྲོག་ལ་ཡང་། ། ལྟོས་པ་མེད་པར་
བཤད་དང་སྒྲུབ་པ་ཡིས། ། ཁྱོད་བསྟན་འཛིན་པའི་ཁུར་ཆེན་འཁྱེར་བ་ལ། ། མགོན་པོ་ཁྱོད་
དང་མཚུངས་པར་྾། ། ཚུལ་དེ་བསྒྲུབ་ལ་ཕྱི་ནང་བདུད་རིགས་ཀྱི། ། བར་དུ་གཅོད་པས་
ནམ་ཡང་མི་བརྫི་ཞིང་། ། མཐུན་རྐྱེན་ལེགས་ཚོགས་ཡིད་ལ་སྨོན་པ་ཀུན། ། བདེ་བླག་ཉིད་
དུ་འགྲུབ་པར་྾། ། མཇུག་གི་རིམ་པ་ལ། དཔལ་ལྡན་རྩ་བའི་བླ་མ་རིན་པོ་ཆེ། ། ཞེས་སོགས་ཀྱིས་
ཚོགས་ཞིང་བསྡུ་བའི་རིམ་པ་མན་ངག་ལྟར་བྱ་ཞིང་། དེང་བརྩམས་མ་དང་། རྣལ་འབྱོར་འདི་དང་འབྲེལ་བའི་
སྨོན་ལམ་འཇམ་དབྱངས་བདེ་བའི་རྡོ་རྗེས་མཛད་པ་འདི་ལྟར། མདུན་གྱི་འཆི་མེད་ལྷ་ལམ་མཁའ་
དབྱིངས་སུ། ། ཡབ་རྗེ་བླ་མ་སྲས་བཅས་ལེགས་བསྒོམས་ཤིང་། ། ཕྱག་འཚལ་མཆོད་སོགས་
བགྱིས་པའི་རྣམ་དཀར་གྱིས། ། བྱིན་རླབས་འཇུག་པའི་འགལ་རྐྱེན་ཀུན་ཞི་ཤོག ། དེ་ནས་
བྱིན་རླབས་ཟབ་མོའི་བསྟོད་ཚིག་གིས། ། གསོལ་བ་བཏབ་པས་རྗེ་བཙུན་ཡབ་སྲས་ཀྱི།
ཐུགས་ཀ་ནས་བྱུང་འོ་མའི་མདོག་ཅན་གྱི། ། བདུད་རྩིས་མ་དག་དྲི་མ་ཀུན་འཁྲུད་ཤོག །
སླར་ཡང་གསོལ་བ་བཏབ་པས་དམར་སེར་གྱི། ། བདུད་རྩི་འོད་ཟེར་བཅས་པས་ལུས་གང་
བས། ། མི་ཤེས་རྨོངས་པའི་མུན་པ་ཀུན་བསལ་ནས། ། ཤེས་རབ་སྣང་བའི་འོད་ཀྱིས་ཁྱབ་
པར་ཤོག ། དེ་ནས་ཤེས་རབ་ཆེ་གསལ་མྱུར་བ་དང་། ། ཟབ་དང་འཆད་རྩོད་རྩོམ་པའི་
བློ་གྲོས་ཀྱིས། ། འགྲོ་བའི་ཡིད་ཀྱི་མུན་པ་སེལ་བ་ལ། ། རྗེ་བཙུན་མཁྱེན་པའི་གཏེར་དང་
མཚུངས་པར་ཤོག ། མཁའ་དབྱིངས་བཞུགས་པའི་རྗེ་བཙུན་བླ་མ་མཆོག ། སྤྱི་བོ་ནས་
བརྒྱུད་སྙིང་དབུས་དྷུ་ཏཱིའི་དབུས། ། ལེགས་བྱོན་རང་སེམས་བླ་མ་དབྱེར་མེད་དུ། ། འདྲེས་
།
196

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
ནས་སྒོ་གསུམ་བྱིན་རླབས་འཇུག་པར་ཤོག ། འདི་སྣང་འགག་ཚེ་འདའ་ཁའི་རྣལ་འབྱོར་
གྱིས། ། དགའ་ལྡན་མཁའ་སྤྱོད་གནས་སུ་བགྲོད་ནས་ནི། ། བློ་བཟང་རྒྱལ་བ་ཡབ་སྲས་
ཞལ་མཐོང་ཞིང་། ། གསུང་གི་བདུད་རྩིའི་དགའ་སྟོན་མྱོང་བར་ཤོག ། ནམ་ཞིག་སྐྱབས་
མགོན་ཡབ་རྗེ་བླ་མ་མཆོག ། ངོ་མཚར་རྨད་བྱུང་བཀོད་མཛེས་འཇིག་རྟེན་དུ། ། རྒྱལ་
བའི་མཛད་པ་ཉེ་བར་སྟོན་པའི་ཚེ། ། འཁོར་གྱི་ཐོག་མ་ཉིད་དུ་འགྱུར་བར་ཤོག ། དེ་ཚེ་
རྒྱལ་བ་དེ་ཡི་ཕྱག་དབུས་ཀྱི། ། མཆོད་སྡོང་མཐོང་བའི་མོད་ལ་ཐེག་མཆོག་གི ། ལམ་
བཟང་མངོན་དུ་བྱེད་པའི་དབང་རྣོན་གྱི། ། གདུལ་བྱའི་མཆོག་ཏུ་བདག་ནི་འགྱུར་བར་
ཤོག ། དེར་མ་སོན་པའི་ཚེ་རབས་ཀུན་ཏུ་ཡང་། ། རྒྱལ་བ་སྲས་བཅས་རྣམས་ཀྱིས་རྗེས་
བཟུང་ཞིང་། ། བསྟན་དང་མཇལ་ནས་ལེགས་བཤད་གསུང་རབ་ལ། ། ངོམས་པ་མེད་པའི་
ཐོས་པ་བྱེད་པར་ཤོག ། ཅེས་དང་། དགེ་ལྡན་བསྟན་པ་རྒྱས་པའི་སྨོན་ལམ་སོགས་བྱ། ཤིས་བརྗོད་ནི། པཎ་
ཆེན་ཐམས་ཅད་མཁྱེན་པས་མཛད་པ་ལ་ཚིག་ཟུར་ཅུང་ཟད་བཅོས་པ་འདི་ལྟར། རབ་ཡངས་ནམ་མཁའ་
ཏིལ་གྱི་གང་བུ་བཞིན། ། ཡོངས་སུ་གང་བའི་བློ་བཟང་གྲགས་པའི་དཔལ། ། ཁ་ཅིག་མེ་
ཏོག་སྣ་ཚོགས་ཆར་འབེབས་ཤིང་། ། ལ་ལ་བཀྲ་ཤིས་གདངས་སྙན་གླུ་རུ་ལེན། ། གཞན་དག་
བགེགས་དཔུང་འཇོམས་པའི་འཕྲིན་ལས་ཀྱིས། ། ཁྱེད་ལ་རྟག་ཏུ་དཔལ་གནས་མཛད་
པ་འདི། ། ཤིས་པར་གྱིས་ལ་ཡིད་བདེ་སྐྱེད་ཅིག་དང་། ། ཤིས་བརྗོད་ཕྲེང་བ་བདག་གིས་
བསྒྲགས་པར་བྱ། ། རྨད་བྱུང་མཚན་དཔེའི་དཔལ་འབར་ལོངས་སྤྱོད་རྫོགས། ། ཁ་སྦྱོར་བདེ་
སྟོང་རོ་ལ་རྟག་རོལ་ཅིང་། ། དམིགས་མེད་ཐུགས་རྗེས་ཞི་བའི་མཐའ་སྤངས་པ། ། བློ་བཟང་
ཡན་ལག་བདུན་ལྡན་ལ་ཕྱག་འཚལ། ། གསང་བ་ཀུན་གྱི་བདག་པོ་དགེ་ལེགས་དཔལ། ། ཤེས་
རབ་སེངྒེ་དཔལ་ལྡན་བཟང་པོ་དང་། ། ཆོས་ཀྱི་རྒྱལ་མཚན་ཆོས་ཀྱི་རྡོ་རྗེ་སོགས། ། རྩ་བ་
བརྒྱུད་པའི་བླ་མ་མཆོག་རྣམས་ལ། ། དགེ་མཚན་ཇི་སྙེད་མཆིས་པའི་བཀྲ་ཤིས་དེས། །
ཁྱེད་རྣམས་ཇི་བཞིན་ལམ་མཆོག་འདི་ཉིད་ལས། ། བློ་བཟང་རྡོ་རྗེ་འཆང་དབང་མྱུར་ཐོབ་
ནས། ། འགྲོ་ཀུན་ཚུལ་དེར་འགོད་པའི་བཀྲ་ཤིས་ཤོག ། ཆོས་ཀྱི་ཕུང་བོ་བརྒྱད་ཁྲི་བཞི་
197

དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་འབུལ་ཚུལ་སོགས།
སྟོང་གི ། སྙིང་བོ་གཅིག་ཏུ་བསྡུས་པའི་བསྟོད་པའི་རྒྱལ། ། གང་གི་ཉམས་ལེན་རིམ་པ་
ཐམས་ཅད་ཀྱིས། ། བཀྲ་ཤིས་དགེ་མཚན་རྒྱ་མཚོས་ཁྱབ་གྱུར་ཅིག ། ཚུལ་དེར་སྤྱོད་པའི་
འཕགས་པའི་གང་ཟག་དང་། ། ལམ་ལ་ཞུགས་དང་སོ་སོའི་སྐྱེ་བོ་ཡི། ། ། དགེ་འདུན་ ་དཀོན་
མཆོག་ཇི་སྙེད་མཆིས་པ་ཡིས། ། བཀྲ་ཤིས་བྱེ་བ་ཆར་དུ་ཕབ་ཏུ་གསོལ། ། ནམ་མཁའི་ཁྱོན་
ལྟར་ཡངས་པའི་ཕོ་བྲང་མཆོག ། ཅེས་སོགས་ཀྱིས་མཐའ་བརྒྱན་པར་བྱའོ། ། ཉིན་གཅིག་ལ་ཐུན་གཉིས་
གསུམ་སོགས་བྱེད་ན་ཐུན་དང་པོར་གོང་ལྟར་དེང་བརྩམས་མ་རྫོགས་པའི་བར་བྱ་ཞིང་།
ཐུན་རྗེས་མ་རྣམས་ལ།
སངས་རྒྱས་ཆོས་ཚོགས་མ་ཚར་གསུམ་དང་། ཚད་མེད་བཞི་དང་ཁྱད་པར་ཀྱི་སེམས་བསྐྱེད་ཚར་རེ། མཆོད་པ་
བྱིན་རླབས་ནས་བཟུང་སྔར་ལྟར་དང་། མཆོད་ཕྲེང་རྣམ་ཐར་གསོལ་འདེབས། ལམ་ཡོངས་རྫོགས་ཀྱི་བྱིན་རླབས་
ཞུ་བ་རྣམས་གང་རིགས་རེས་མོས་བྱ། སྨོན་ལམ་ཤིས་བརྗོད་རྣམས་ཐུན་རྗེས་མ་ལ་བྱས་ན་ལེགས་སོ། ། ཞེས་
འཇམ་མགོན་བླ་མ་ཙོང་ཁ་བ་ཆེན་པོ་ཡབ་སྲས་ལ་བརྟེན་པའི་བླ་མའི་རྣལ་འབྱོར་དང་འབྲེལ་བར་མཆོད་པ་
བྱ་བའི་ཆོ་ག་འདི་ནི། གནས་བརྟན་འདུལ་བ་འཛིན་པ་ཆེན་པོ་ལུང་རིགས་སྨྲ་བའི་དབང་ཕྱུག་སེར་སྨད་རྒྱལ་
རོང་དགེ་བའི་བཤེས་གཉེན་བྱང་ཆུབ་འོད་ཟེར་དཔལ་བཟང་པོའི་ཞལ་སྔ་ནས་མནྜལ་དང་བཅས་བཀའ་བསྩལ་
མེ་ཏོག་གི་ཕྲེང་བ་སྤྱི་བོར་བཅིང་བ་བཞིན། རང་གཞན་མང་བོ་ལ་ཕན་པར་མཐོང་སྟེ། ༧ རོང་པོ་ཆོས་རྗེའི་སྤྲུལ་
མིང་བ་བློ་བཟང་འཕྲིན་ལས་ཀྱིས་ལག་ཏུ་བླང་བདེ་བ་གཙོ་བོར་བྱས་ནས་སྦྱར་བའི་ཡི་གེ་བ་ནི་དགེ་སློང་བརྩོན་
འགྲུས་རྒྱ་མཚོས་བགྱིས་པའི་དགེ་བས་འཇམ་མགོན་བསྟན་པའི་སྙིང་བོ་ཕྱོགས་བཅུར་དར་ཞིང་རྒྱས་པར་གྱུར་
ཅིག ། ། །
198

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽